cyanic-selkie/wikianc huggingface dataset:
Eläinlääketiede
Eläinlääketiede Suomessa
Eläinlääketieteellinen tiedekunta vastaa eläinlääkärikoulutuksesta Suomessa. Tiedekunnan tehtäviä ovat laadukas ja korkeatasoinen eläinlääketieteellinen tutkimus sekä eläinlääketieteen perusopetus sekä jatko- ja täydennyskoulutus. Tiedekunta toimii eläinlääketieteen tärkeimpänä asiantuntijana Suomessa niin tutkimuksen kuin alan opetuksenkin saralla. Koska eläinlääketiede on laaja-alainen tieteenala, on myös tutkimustoiminta painottunut moneen eri tutkimuskohteeseen: elintarviketurvallisuus ja ihmisen terveys, eläinten terveys ja hyvinvointi, sekä mikrobien vuorovaikutus ja elimistön reagointi erilaisiin haasteisiin.
Kolekystokiniini
CCK:lla on myös rooli neuropeptidinä keskushermostossa, jossa se muun muassa hillitsee nälän tunnetta. Rakenteensa puolesta se on läheistä sukua gastriinille.
Neuvostoliiton presidentti
Virka oli sekoitus Yhdysvaltain ja Ranskan presidenttien virkoja.
Mynämäki
1. tammikuuta 1977 Mynämäki ja Karjalan kunta liittyivät yhteen yhteisellä päätöksellä. Mynämäki ja Mietoinen yhdistyivät vuoden 2007 alusta alkaen. Uuden kunnan nimeksi tuli Mynämäki ja vaakunaksi otettiin Mietoisten vaakuna. Mynämäen entisiä naapurikuntia ovat Karjalan ja Mietoisten lisäksi Turkuun vuonna 1973 liitetty Paattinen, Ruskoon vuonna 2009 liitetty Vahto ja Pöytyään samoin vuonna 2009 liitetty Yläne.
Mynämäen historiallinen ruotsinkielinen nimi on Virmo.
Mietoinen
Entisen Mietoisten kunnan alueella sijaitsevat kylät :
Karjala
Entisen Karjalan kunnan alueella sijaitsevat kylät:
M/S Amadea
Käyttöhistoria
27. helmikuuta 2006 alus sai nimen Amadea ja 3. huhtikuuta se rekisteröitiin Amadea Shipping Co. Ltd:n omistukseen ja Bahaman lipun alle. Kotisatamaksi tuli Nassau. Tämän jälkeen alus aikarahdattiin eli vuokrattiin saksalaisen Phoenix Reisenin liikenteeseen. Keväisin alus Amadea saapuu risteilemään pohjoisille vesille ja talvisin se on maailmanympärimatkalla.
Barbro Martinsson
Martinsson saavutti hopeaa 3 x 5 kilometrin matkalla sekä vuoden 1964 olympialaisissa että vuoden 1968 olympialaisissa. Vuoden 1968 olympialaisissa Martinsson sijoittui neljänneksi sekä 5 kilometrin että 10 kilometrin kilpailussa. Hiihdon MM-kisoissa hän sai kaksi mitalia, hopeaa vuonna 1962 ja pronssia vuonna 1966, molemmat mitalit 3 x 5 kilometrin matkalla. Molemmissa MM-kisoissa hän sijoittui 10 kilometrillä kuudenneksi.
Conny Bloom
Bloom tuli tunnetuksi Electric Boys -yhtyeestä ja oli suomalaisen Hanoi Rocks -yhtyeen jäsen.
Joseph Haydn
Elämän teot
Haydnin vuosina 1785–1786 säveltämänsä Pariisin-sinfoniat (nrot 82–87) tekivät säveltäjästä kuuluisan Ranskassa. Vuonna 1790 hän asettui asumaan Wieniin saatuaan taiteilijaeläkkeen ruhtinasperheeltä. Jo samana vuonna hän matkusti Lontooseen, jossa esitettiin ensimmäiset hänen Lontoon-sinfonioistaan (nrot 93–98). Suosio oli niin suurta, että häntä verrattiin taiteilijana jopa William Shakespeareen, ja hänet nimitettiin Oxfordin yliopiston kunniatohtoriksi (tilaisuudessa esitettiin sinfonia nro 92, Oxford-sinfonia). Paluumatka Wieniin kulki Bonnin kautta, jossa säveltäjä opetti nuorta Ludwig van Beethovenia.
Smart Crosstown
Smart Crosstown oli Smartin vuoden 2005 Frankfurtin autonäyttelyssä esittelemä konseptiauto. Se oli fortwo-malliin pohjautunut hybridiauto. Autossa oli irrotettava tuulilasi sekä sähkötoiminen katto. Hopeanvärinen tridion-turvarunko on tuttu Fortwosta.
Suoraa toimintaa 2 – pako helvetistä
Suoraa toimintaa 2 – pako helvetistä on vuonna 1985 ensi-iltansa saanut toimintaelokuva. Se on esiosa vuoden 1984 elokuvalle Suoraa toimintaa ja pääosassa on edelleen Chuck Norris.
Tuotanto
Cannon Groupin tuottajat päättivät että Ziton elokuva julkaistiin ekana osana. Syy tähän oli että Ziton elokuvasta pidettiin enemmän ja tuottajat eivät täysin pitäneet Lance Hoolin elokuvasta. He päättivät julkaista Ziton elokuvan ensin niin, että Cannon Group pystyisi auttamaan Hoolin heikompaa elokuvaa taloudellisesti.
Radiolinkki
Paikkojen maksimietäisyys toisistaan riippuu käytettävästä taajuudesta. Pienillä taajuuksilla etäisyys on suuri, esimerkiksi alle 10 GHz taajuudella etäisyys voi olla jopa 60 kilometriä, rajoittavana tekijänä on käytännössä vain esteetön näköyhteys antennien välillä, mikä maan kaarevuuden takia edellyttää riittävän korkeita mastoja. Vastaavasti taajuuden kasvaessa etäisyys lyhenee, tärkeimpänä rajoittavana tekijänä on sateen aiheuttama vaimennus, joka kasvaa etäisyyden ja taajuuden kasvaessa. Esimerkiksi 59 GHz taajuudella maksimietäisyys on vain 500 metriä. Pidempiä yhteyksiä voidaan muodostaa kytkemällä radiolinkkijänteitä peräkkäin.
GOD TV
GOD TV:n pääkonttori on Washingtonissa ja maailmanlaajuisen ohjelmiston lähetyskeskus on Jerusalemin keskustassa. Kanavalla on studioita myös Englannissa, Yhdysvalloissa ja Israelissa. Toimistoja yhtiöllä on Englannissa, Saksassa, Tanskassa, Etelä-Afrikassa, Intiassa, Hongkongissa, Floridassa ja Norjassa. Vuonna 2007 yhtiön vuosibudjetti oli 20 miljoonaa puntaa, josta 68 % tuli lahjoituksina ja 19 % sponsoroituna ohjelma-aikana. Sen on sanottu olevan kolmanneksi suurin kristillinen TV-yhtiö Trinity Broadcasting Networkin ja texasilaisen Daystar Television Networkin jälkeen.
Buddhalaisuus Etelä-Koreassa
Konfliktit kristittyjen kanssa
Buddhalaisten ja kristittyjen välillä on perinteisesti ollut jonkin verran kitkaa. Kummatkin osapuolet ovat väittäneet, että toinen on valtion suosiossa. Tähän vaikuttaa yleensä se, mikä on istuvan presidentin uskonnollinen kanta. Vuonna 2008 Lee Myung-bakia, joka on kristitty, syytettiin buddhalaisten epäkunnioittavasta kohtelusta, kun poliisiylijohtaja Eo Cheong-soo esiintyi kristittyjä aktiviteetteja mainostavassa julisteessa. Samana vuonna poliisi pysäytti ja ratsasi jogye-koulukunnan johtohahmona pidetyn Jigwan auton, koska tämän johtama temppeli oli tarjonnut suojaa mielenosoittajille. Eteläkorealaisten buddhalaisten mukaan Jigwan kohtelu tilanteessa oli epäasiallista.
Koiton talo
Koiton talo on vuonna 1907 valmistunut jugend-tyylinen rakennus, joka sijaitsee Helsingissä Kampin kaupunginosassa, Kukko-nimisessä korttelissa, Yrjön- ja Simonkatujen kulmauksessa. Sen ovat suunnitelleet arkkitehdit Usko Nyström, Vilho Penttilä ja Albert Petrelius. Nimensä talo on saanut rakennuttajastaan Raittiusyhdistys Koitosta. Nykyään Koiton talo on osa Forumin kauppakeskusta, ja se on Spondan omistuksessa.
Historia
Ensimmäinen saneeraus taloon tehtiin vuonna 1929, jolloin juhlasalia pidennettiin ja näyttämöä suurennettiin rakennuksessa toimineen teatterin tarpeita varten. Korjaustöiden suunnittelusta vastasi arkkitehti Arvo Elo. Samalla talon väritystä ja koristemaalauksia uusittiin kuvanveistäjä Wäinö Aaltosen johdolla. 1930-luvulla seinän syvennyksessä ollut metallinen taideteos joutui äärioikeistolaisen Lapuan liikkeen ilkivallan kohteeksi, mutta Aaltonen kiinnitti sen uudelleen entistä lujemmin. Jatkosodan aikana vuonna 1944 Koiton talo kärsi tuntuvia vaurioita ilmapommituksissa. 1950-luvulla valmistui lisäkerros, jonka suunnitteli arkkitehti Ilmari Ahonen ja myöhemmin 1960-luvulla vielä uusi mainostorni.
Jaakkima
Jaakkiman kirkko
thumb|Jaakkiman luterilaisen kirkon rauniot Jaakkiman kirkon arkkitehti oli Carl Ludvig Engel, ja tyylinä oli uusklassinen empire. Hänen kuuluisin kirkkonsa on Helsingin tuomiokirkko. Rakentamista johti Erkki Kuorikoski. Kun edelliset kirkot olivat sijainneet keskellä hautausmaata Viipurin–Sortavalan tien eteläpuolella, perustettiin uusi kirkko tien toiselle puolelle Kirkkovaaran laelle. Kirkko oli 42 metriä pitkä ja leveä. Kupolin kohdalta sen korkeus oli 22 metriä, kun päätyjen korkeus oli 15 metriä. Kirkon kuoriseinämän suunnitteli arkkitehti Sebastian Gripenberg. Länsipäädyssä kohosi kellotapuli, jonka yläosa oli puurakenteinen. Kirkon piirustukset ovat Kansallisarkistossa.
Kirkon rakentamiseen tarvittiin 730 000 tavallista punatiiltä ja 26 000 listatiiltä. Sisäpinnat olivat puuta ja kirkossa olikin hyvä akustiikka. Kirkko valmistui ja vihittiin käyttöön vuonna 1850. Rakentamisen aikana kirkkoherrana oli Johan Fredrik Bergh. Hänet tunnetaan myös pyhäkoulun isänä. Urut hankittiin vuonna 1874 Kangasalan urkutehtaalta. Jo ennen vuosisadan vaihdetta äänikertoja lisättiin niin, että kaikkiaan niitä oli 22. Urkujen kanssa samaan aikaan seurakunta sai urkurikseen Ernst Zinckin, joka toimi virassa yli 60 vuoden ajan. Urkufasadin piirroksia säilytetään Mikkelin maakunta-arkistossa.
Kirkon länsipäädyssä sijaitsivat sankarihaudat. Muistomerkki on pystytetty vuonna 1993 arkkitehti Aulis Jääskeläisen suunnitelman mukaisesti. Se muistuttaa alkuperäistä, vuonna 1925 pystytettyä vapaussodan sankarien muistomerkkiä. Siinä on käytetty alkuperäisen vapaussodan muistomerkin säilyneet graniittipaadet, joita on täydennetty uusilla ja metalliristillä. Muistomerkkiä täydennettiin vuonna 2018 kolmen sodan sankarivainajien nimipaadella. Paadessa on kaikkiaan 337 nimeä. Jaakkiman siviilihautausmaa sijaitsi valtatien toisella puolella hieman Jaakkiman aseman suuntaan kirkkoherran pappilan naapurissa. Siellä on edelleen noin 120 suomalaisia hautapaatta/ristiä venäläisten hauta-aitausten lomassa.
Kirkkohopeat ja -tekstiilit
Tietoa Jaakkiman kirkon esineistöstä on koottu Jaakkiman Sanomien 110-vuotisjuhlajulkaisuun. Ehtoollisviinikannuja ja Amanda Malmbergin ompelemaa samettista messukasukkaa säilytetään ja käytetään Kesälahden seurakunnassa, jolle ne lahjoitettiin vuonna 1949 muun irtaimiston kanssa. Ehtoolliskalkkeja on säilytyksessä Kesälahden kirkossa ja Mikkelin seurakunnassa. Jaakkiman seurakunnan papin matkaehtoolliskaluston luovutus tapahtui 17.3.2011 Vanajan kirkossa. Rovasti Veli-Pekka Toiviainen luovutti 1853 hankitun, porvoolaisen hopeasepän Gustav Lönnqvistin valmistaman, arvokkaan matkaehtoolliskaluston Suur-Jaakkimalaisten käyttöön vuonna 2012. Töölön kirkkoherra Auvo Naukkarinen vastaanotti papin matkaehtoolliskaluston.
Hapoel Ra'anana AFC
Hapoel Ra'anana Association Football Club on jalkapalloseura Ra'annanaan kaupungista. Seura pelasi kaudella 2018–19 Israelin pääsarjassa Ligat ha’Alissa.
Johannes (Viipurin lääni)
Johanneksen väestö asutettiin jatkosodan jälkeen Turun seudulle seuraaviin kuntiin: Kaarina, Kuusisto, Lieto, Paimio ja Piikkiö.
Pessimismi
Pessimismi tarkoittaa huonojen puolien näkemistä kaikessa tai oletusta, että asiat pahenevat, epäilevää suhtautumista tulevaisuuteen. Pessimismi on elämänkatsomuksena synkkä ja tarkoittaa taipumusta nähdä asiat yksinomaan synkässä valossa. Filosofiassa pessimismi on näkemys, jonka mukaan maailma on paha ja elämä arvoton.
Pessimismi uskonnoissa ja filosofiassa
Filosofiassa ja uskonnoissa on esiintynyt useita pessimistisiä näkemyksiä. Pythagoralaisuudessa lihallinen olemassaolo nähdään pelkkänä epäpuhtaan sielun katumusharjoituksena, josta se voi lopullisesti vapautua joko seremoniallisen puhdistautumisen tai filosofisen mietiskelyn kautta. Samantyyppinen pessimistissävytteinen suhtautuminen fyysiseen olemassaoloon on ominaista myös platonismille, jonka mukaan kaikki tämän maailman asiat ja olennot ovat vain heikko aavistus niiden ideaaleista esikuvista.
Sisko Hanhijoki
Ulkoratojen arvokisoissa Hanhijoki juoksi useasti välieriin, mutta loppukilpailupaikka jäi henkilökohtaisella matkalla aina saavuttamatta. Stuttgartin MM-kisoissa 1993 hän oli mukana seitsemänneksi juosseessa Suomen viestijoukkueessa. Sisäratojen arvokisoissa Hanhijoki juoksi useasti loppukilpailuun parhaan sijoituksen ollessa kolmas sija 60 metrillä Haagin EM-kisoista 1989.
John Waters
Watersin elokuvaura
John Waters aloitti elokuvanteon 1960-luvun lopulla kirjavan ystäväpiirinsä ympäröimänä.
Hayden Fry
Fry on texasilainen. Hänen synnyinkaupunkinsa on Eastland, mutta hän muutti kahdeksanvuotiaana perheensä kanssa suurempaan Odessaan. Hän loi lyhyen peliuran Odessa High Schoolissa sekä vuodesta 1947 Baylorin yliopistossa, josta hän valmistui oppiarvolla psykologiasta vuonna 1951. Hän opetti historiaa ja työskenteli avustavana jalkapallovalmentajana Odessa High Schoolissa ennen palvelustaan merijalkaväessä vuosina 1952–1955.
Talousliberalismi
Talousliberaali kannattaa kapitalistista markkinataloutta, mutta useimmiten hyväksyy myös rajoitetusti markkinahäiriöitä korjaavia sääntelytoimia. Tällaisia toimia ovat esimerkiksi määräävän markkina-aseman väärinkäytön kieltäminen ja ympäristöhaittaverot. Useimmiten talousliberaali hyväksyy myös rajoitetun ja valinnanvapautta maksimoivan verorahoitteisen sosiaaliturvan, esimerkiksi negatiivisen tuloveron tai perustulon ja palvelusetelit muun muassa koulutusta ja terveydenhoitoa varten.
Markkinaliberalismia on kritisoinut muun muassa filosofi Kari Enqvist, jonka mukaan jos täyttä vapautta markkinoilla vaativat vaativat itselleen valtion tukia, he eivät olekaan markkinaliberalisteja.
Carl Filip Lindfors
Carl Filip (Philip) Lindfors (1848 – 15. joulukuuta 1903 Sulkava ) oli suomalainen kartanonomistaja, kasvi- ja eläintutkija ja valtiopäivämies.
Scion xA
Auton myynti alkoi ensin Kaliforniassa keväällä 2004, ja siitä tuli Toyotan odotuksista poiketen Scionin huonoiten myyvä malli. Täyttääkseen koko tuotantokapasiteetin Toyota on alkanut myydä autoa Lähi-idässä nimellä Toyota xA.
Rigoletto
I. Näytös
Rigoletto tapaa kadulla kotinsa luona palkkamurhaaja Sparafucilen. Sparafucile tarjoaa palvelustaan mutta Rigoletto varmistaa vain mistä hän löytää Sparafucilen tarvittaessa. Ajatuksissaan Rigoletto lähestyy kotioveaan Pari siamo (Olemme samanlai­sia Toisella kieli, toisella tikari). Rigoletto astuu portista sisään ja Gilda heittäytyy hänen syliinsä. '''Figlia.. Mio parde''' aloittaa Rigoletton ja Gildan dueton. Gilda on asunut isänsä luona muutaman kuukauden ja ei käy muualla kuin kirkossa. Rigoletto vaikenee Gildan äidistä. Giovannan tulee tarkasti vartioida Gildaa opastaa Rigoletto ja kuullessaan askelia kadulla, hän menee katsomaan kuka siellä on. Samassa Herttua pujahtaa ja lahjoo Giovannan. Herttua hämmästyy olevansa Rigoletton talossa ja hänen unelmoima kaunokainen onkin Rigoletton tytär. Rigoletto poistuu ja Gilda muistelee kaihoten komeaa nuorukaista joka on usein seurannut häntä kirkosta kotiin. Herttua tulee esiin kesken haaveiluiden. Gilda on innoissaan Herttuan kiihkeästä julistuksesta E il sol dell’anima, la vita è amore (Elämämme aurinko on rakkaus). Herttua esittelee itsensä köyhäksi opiskelijaksi Gualtier Maldèksi. Herttua poistuu kuullessaan kadulla liikettä. Salaliittolaiset kokoontuvat Kreivi Cepranon johdolla. Pihalla Gilda toistaa nimeä Gualtier M­aldè Caro nome che il mio cor (Rakas nimi, sydämeeni kätket­ty). Naamioituneet salaliittolaiset aikovat ryöstää Rigoletton "rakasta­jattaren". Rigoletto saapuu paikalle ja hänet puhutaan mukaan koska aikomuksena on muka ryöstää Kreivitär Ceprano. Rigoletto avustaa tahtomattaan oman tyttärensä ryöstössä. Salaliittolaisten poistuttua saaliinsa kanssa Rigoletto ymmärtää Gildan ryöstetyksi ja näytös päättyy Rigoletton epätoivoiseen huutoon Ah, La maledizione!
Lyijy
Käyttö
Suuren tiheyden vuoksi lyijystä tehdään tuliaseiden luoteja ja hauleja. Ympäristöhaittojen takia lyijyhauleista on pyritty luopumaan, ja nykyään käytetään enenevässä määrin teräs- ja vismuttihauleja.
Aina 1980-luvulle saakka lähes viidesosa maailmalla käytetystä lyijystä käytettiin bensiinin lisäaineena. Ympäristömääräysten takia on kehitetty korvaavia, vähemmän saastuttavia lisäaineita bensiiniin.
Renée Zellweger
Renée Kathleen Zellweger (s. 25. huhtikuuta 1969 Katy, Texas) on yhdysvaltalainen Oscar-palkittu näyttelijä. Zellweger teki läpimurtonsa vuonna 1996 elokuvassa Jerry Maguire – elämä on peliä ja voitti parhaan naissivuosan Oscar-palkinnon elokuvasta Päämääränä Cold Mountain.
Zellwegerin isä on sveitsiläinen siirtolainen ja äiti norjalainen. Äidin puolelta hänellä on myös kveenijuuria, jotka ovat Norjan suomalaisvähemmistö – lisäksi hänellä on saamelaisia sukujuuria.
2003–
Zellweger lainasi ääntään DreamWorksin animaatioelokuviin Hain tarina (2004) ja Mehiläisen elokuva (2007). Vuonna 2005 Zellweger näytteli naispääosaa kriittisesti ja taloudellisesti menestyneessä Ron Howardin ohjaamassa draamaelokuvassa Cinderella Man. Samana vuonna Zellweger sai tähden Hollywood Walk of Famelle osoitteeseen 7000 Hollywood Boulevard. Zellweger tuotti ja näytteli nimiroolin elokuvassa Beatrix Potter – taiteilijaelämää (2006), joka perustuu arvostetun kirjailija Beatrix Potterin elämään. Elokuvassa esiintyy myös Emily Watson ja Ewan McGregor.
Ash Ketchum
Televisiosarja
Ashin tunnettuja vastustajia ovat muun muassa Rakettiryhmän Jessie ja James, jotka yrittävät varastaa Ashin Pikachun. Hänen vanhin vastustajansa on Gary Oak, toinen Pallet Townista kotoisin oleva kouluttaja ja Ashin entinen ystävä, joka on napannut kymmeniä (viimeisimpien tietojen mukaan jopa yli 200) pokémoneja ja on monin verroin Ashiä taitavampi, joskin hän nykyään kunnioittaa Ashiä. Sinnohissa Ashin vastustaja oli Paul, joka Ashin periaatteita vastoin nappaa pokémoneja tarkistaakseen kuinka vahvoja ne ovat ja pitää ne vain, jos ne ovat kyllin vahvoja, vähät välittäen ystävyydestä pokémonien kanssa. Hävittyään Ashille Sinnoh-liigassa Paul tosin on alkanut osoittaa kunnioitusta Ashiä kohtaan ja alkoi myös kohdella pokémonejaan paremmin. Unovassa Ash sai vastustajakseen Tripin, entisen pokémon-valokuvaajan, joka on juuri aloittanut uran pokémon-kouluttajana. Trip käytti pokémoniensa vahvistamiseen kaiken liikenevän aikansa eikä aluksi arvostanut Ashiä tai muita Unovan ulkopuolelta tulevia kouluttajia. Vaikka hän alkoikin olla kunnioittavampi tätä kohtaan jo ennen häviämistään Ashille Unova-liigassa, Trip ei edelleenkään jäänyt katsomaan liigaturnausta loppuun asti, vaan lähti jatkamaan pokémoniensa vahvistamista.
Jokaisella alueella, jossa Ash on matkustellut hän on osallistunut paikallisiin pokémon-liigoihin voittamalla saliotteluista kahdeksan merkkiä Kanton, Johton, Hoennin, Sinnohin, Unovan ja Kalosin alueilla osallistuakseen liigaturnauksiin sekä neljä merkkiä Orange-saaristossa haastaakseen suursalijohtaja Draken Pummelo-saarella. Hän kävi myös Kanton ja Hoennin rajalla sijaitsevalla Ottelurintamalla ja voitti kaikki seitsemän symbolia, päästen haastamaan seitsemännen rintamapäällikön voitettuaan ensin kuusi muuta. Alolan alueella hän selvisi neljän pääsaaren Melemelen, Akalan, Ula'Ulan ja Ponin saarihaasteiden suurkokeista tarkoituksenaan oppia Z-kristallien käyttö ja hallinta.
Ekvivalenssirelaatio
Ensimmäistä ominaisuutta sanotaan refleksiivisyydeksi, toista symmetrisyydeksi ja kolmatta transitiivisuudeksi. Jokin yksittäinen määritelty relaatio eli suhde joukon alkioiden välillä on ekvivalenssi, jos se on refleksiivinen, symmetrinen ja transitiivinen.
Kenneth Anger
Angerin elämään on liittynyt useita kuuluisia näyttelijöitä, rock-muusikoita ja 1960–luvun julkkiksia, jotka usein myös päätyivät hänen teoksiinsa esiintymään. Näiden joukossa olivat muun muassa Mick Jagger, elokuvaohjaaja Donald Cammell, sekä Charles Mansonin "perheessä" liikkunut Bobby Beausoleil, joka teki vankilassa ollessaan musiikin Angerin elokuvaan Lucifer Rising (1972). Anger tunnetaan myös Hollywood Babylon -juorukirjojen kirjoittajana.
Patmos Lähetyssäätiö
Kuva ja Sana
Kuva ja Sana toimii Patmos Lähetyssäätiön osoitteessa Helsingin Etelä-Haagassa. Yrityksen vuosittainen liikevaihto on ollut viime vuosina runsaat 600 000 euroa. Rahaa Patmos kerää myös hengellisissä kokouksissa myymällä mm. Leo Mellerin kymmeniä teoksia ja satoja saarnaäänitteitä.
Swansea City AFC
2009–2010
Kaudella 2009–2010 ei enää nähty edellisen vuoden kahta parasta maalintekijää, Jason Scotlandia ja Jorge Gomezia, jotka lähtivät valmentaja Martinezin mukana Valioliigaan Wiganin joukkueeseen. Uusia pelaajia hankittiin etenkin hyökkäykseen. West Bromwichistä ostettu Graig Beattie oli seurahistorian kallein hankinta. Muut uudet hyökkääjät olivat skotlantilainen Stephen Dobbie, hollantilainen Gedric van der Gun ja itävaltalainen Besian Idrizaj. Lisäksi Swansean entinen hyökkääjälegenda Lee Trundle lainattiin syyskaudeksi Bristol Citystä. Keskikentälle hankittiin espanjalainen Jordi Lopez. Lisäksi omista junioreista nostettiin edustusjoukkueeseen Jazz Richards. Tammikuussa 2010 Swansean riveihin siirtyi suomalaishyökkääjä Shefki Kuqi. Kuqi siirtyi Swanseaan TuS Koblenzista vapaalla siirrolla. Kausi päättyi seitsemänteen sijaan, ja karsintaraja jäi ainoastaan pisteen päähän. Karsintasarja jäi saavuttamatta pitkälti sen tähden, että joukkue kärsi koko kauden maalinteko-ongelmista: Swansea teki vähiten maaleja koko sarjassa. Vastaavasti puolustuspeli ja maalivahtityöskentely onnistuivat, sillä ainoastaan sarjan voittanut Newcastle päästi vähemmän maaleja. Arvostusta joukkue sai edelliskausien tapaan pelityylistään, joka perustui pallonhallintaan ja lyhytsyöttöpeliin.
2011–2012
Kesällä maalivahti Dorus de Vries ja keskikenttäpelaaja Darren Pratley jättivät seuran. Maalille hankittiin hollantilainen Michel Vorm ja portugalilainen Jose Moreira. Hyökkäystä vahvistivat David Graham ja Leroy Lita. Keskikentälle tuli Wayne Routledge. Puolustukseen lainattiin Tottenhamista Steven Caulker. Ennakkoveikkauksissa Swansean odotettiin olevan kolmen putoajan joukossa. Tammikuussa joukkue hankki lainaksi Hoffenheimin Gylfi Sigurdssonin, joka osoittautui hyökkäyspelin kannalta tärkeäksi pelaajaksi. Kauden päätteeksi Swansea sijoittui sarjataulukossa yhdenneksitoista. Sekä kannattajat että pelaajat äänestivät vuoden pelaajaksi maalivahti Michel Vormin. Muita kehuttuja pelaajia olivat Ashley Williams, Leon Britton ja Gylfi Sigurdsson. Myös valmentaja Brendan Rodgers sai osakseen arvostusta. Kauden päätteeksi Liverpool osti hänet 5 miljoonalla. Uudeksi valmentajaksi tuli tanskalainen Michael Laudrup.
Mika Laurikainen
Ura
Kesäkuussa 2009 Laurikainen ilmoitti jättävänsä Jaron kauden jälkeen. Elokuussa 2009 Jaro kuitenkin erotti Laurikaisen yhdeksän voitottoman ottelun jälkeen. Lokakuun alussa hän siirtyi Palloliiton palvelukseen allekirjoittaen kaksivuotisen sopimuksen alle 18- ja 19-vuotiaiden maajoukkueiden valmennuksesta.
Kaarina-talo
Kaarina-talon ovat suunnitelleet arkkitehtitoimisto Ark’Aboasta kaarinalaiset arkkitehdit Pia Helin ja Esa Virtanen. Kolmikerroksinen rakennus. Kaarinan uuden torin ja rakennuksen pääsisäänkäynnin puolelta rakennus on lasia ja vaaleaa rappauspintaa, kun taas tien 110 suunnasta näkyvin elementti on perforoidusta alumiinista tehty kaksoisjulkisivu.
Vilho Koskela
Lapsuus ja nuoruus
Asevelvollisuutensa Vilho suorittaa Hennalassa Tampereen rykmentissä. Samassa paikassa hänen punakapinallinen isänsä oli sisällissodan loppuvaiheessa vangittuna. Rivissä Vilho ”oppii helposti kaiken”, ja hän jatkaa aliupseerikouluun. Komennusta sinne pidetään hieman erikoisena miehen edellä mainitun ”suuren punaisen sukurasituksen” tähden: isä, setämiehet ja Oskari-eno taistelivat sisällissodassa punaisten puolella ja Janne-eno on pesunkestävä sosiaalidemokraatti. Ensisijaiset syyt komennukselle aliupseerikouluun ovat Vilhon menestyminen hiihtokilpailuissa ja muissa ”ruumiinharjoituksissa” sekä hänen erinomainen ampujantaitonsa. Heti asepalveluksen jälkeen Vilho palaa kotitilalleen Koskelaan.
Pentinkulman rovasti Lauri Salpakari, jolla usein menee sukset ristiin Akselin kanssa, kunnioittaa Vilhoa ”Hän on rehti poika… Jotakin tämän kansan parhaimmiston ytimestä hänessä näkyy…” Salpakari katsoo, että Vilho veljineen on hyvittänyt isäinsä ”pahat teot” kansakunnalle.
Vilho Koskela toisessa maailmansodassa
Vilho Koskela on esimerkillinen hahmo ystävällisyytensä vuoksi ja onkin miestensä ihannoima johtaja. Hän on mukana sekä talvi- että jatkosodassa. Talvisodan jälkeen Koskela komennetaan upseerikouluun, ja hän jää armeijaan ylimääräisesti palkattuna vänrikkinä. Palveluksessa hän on vähä-ääninen, hieman kömpelö, mutta asiallinen ja saa miehensä opetetuiksi siinä missä muutkin. Kotilomalla Pentinkulmalla välirauhan aikana keväällä 1941 opettaja Pentti Rautajärvi tekee hänen kanssaan sinunkaupat: ”Kun tässä kerran upseeritovereita ollaan. Tästä lähtien Pentti.”
Murre
Kun kielitieteilijät suorittivat murteenkorjailua Linnan alkuperäiskäsikirjoitukselle, he pyrkivät mahdollisimman aitoon ja kielitieteellisesti perusteltuun murreasuun. Tuntemattoman sotilaan hahmojen murteenmuokkaus on Koskelan kohdalla kulkenut päinvastaiseen suuntaan kuin romaanin muiden hahmojen kieli. Alkuperäisessä käsikirjoituksessa Vilho puhuu lähinnä kansankieltä, kun taas painetussa Tuntemattomassa sotilaassa hän puhuu muiden upseerien tapaan lähes puhdasta yleiskieltä.
Esikuvat
Väinö Linnan oman kertoman mukaan Vilho Koskelan esikuva oli nilsiäläinen Einari Kokkonen. Kokkonen oli pientilallisen poika, joka hyvänä hiihtäjänä oli osallistunut talvisodassa vaativiin partioretkiin ja yleni sotien aikana alikersantista kapteeniksi. Kokkonen antoi aineksia etenkin Linnan Tuntemattomassa sotilaassa kuvaamaan Vilho Koskelan luonteeseen ja preussilaisen sotilaskurin ajatusta loukkaavaan johtamistapaan. Linna myös piti savolaista Kokkosta niin ”hämäläisen oloisena”, että saattoi käyttää häntä hämäläisen Koskelan esikuvana. Toinen Koskelan hahmoon aineksia antanut upseeri oli Pertjärven taistelun jälkitoimissa kaatunut Niemelä-niminen luutnantti, jota Linna myös arvosti johtajana. Niemelä oli luonteeltaan Kokkosta tylympi, mutta vain ihmisenä, ei johtajana. Kokkosen tavoin Niemelä, joka sivilissä oli ollut autonapumies, yleni sodan aikana alikersantista komppanianpäälliköksi.
Willis Tower
Suunnittelu ja rakennustyöt
Helmikuussa 1982 rakennukseen lisättiin kaksi televisioantennia, jotka nostivat rakennuksen korkeuden 520 metriin. Läntiset antennit pidennettiin myöhemmin niin, että 5. kesäkuuta 2000 tornin korkeus oli 527 metriä. Vuonna 1998 Sears Tower menetti maailman korkeimman pilvenpiirtäjän paikan Malesian Kuala Lumpuriin rakennetulle Petronas Towersille. Lisätyt antennit mukaan lukien Sears Tower oli edelleen maailman korkein pilvenpiirtäjä kunnes Dubaihin Yhdistyneisiin arabiemiirikuntiin valmistuva Burj Dubai-pilvenpiirtäjä ylitti sen korkeuden syksyllä 2007.
Isaalt
Kolmimastoisen puurunkoisen kuunari valmisti D. Williams Portmadocissa itselleen. Alus valmistui helmikuussa 1909. Se rekisteröitiin 1918 Sutcliffe and Companylle, joka myi sen edelleen 1921 rouva M. A. Cadgonille Cape Cleariin Corkiin. Kotisatamaksi merkittiin Skibbereen.
Tienkäyttömaksu
Vuonna 2018 Elinkeinoelämän tutkimuslaitos Etla on ehdottanut, että sähköajoneuvojen yleistymisestä johtuva polttoaineveron tuoton alenema paikataan tienkäyttömaksuilla ja kiinteistöveron korotuksella. Etla mainitsee että paikannusteknologian avulla tien käytön hintaa voitaisiin säännellä ruuhkan mukaan.
Tienkäyttömaksujen keruutapoja
Raskasta liikennettä veloitetaan tien käytöstä useissa Euroopan maissa niin sanotulla eurovinjetillä. Eurovinjetti on aika- tai kilometriperusteinen maksu, josta säädetään EU direktiivissä, (sittemmin muutettu direktiivillä 2006/38/EC). Direktiivi määrää maksimi- ja minimimaksut mm. ajoneuvon päästöt ja koko huomioon ottaen.
Kokosukeltajasorsat
Kokosukeltajat on termi, joka kattaa kaikki sorsalajit, jotka hakevat ravintonsa sukeltamalla kokonaan veden alle ja vain harvoin ruokailevat pyrstö pystyssä puolisukeltajien tapaan. Kokosukeltajat ovat kasvinsyöjiä tai kaikkiruokaisia. Ne ovat puolisukeltajia raskastekoisempia ja hieman lyhytsiipisempiä, joten vedestä lentoon noustessaan ne joutuvat ottamaan vauhtia juoksemalla vedenpintaa pitkin. thumb|[[Telkkä on kokosukeltaja.]]
Dortmundin teknillinen yliopisto
Dortmundin teknillinen yliopisto oli alun perin nimensäkin mukaisesti teknillinen yliopisto. Vuonna 1980 se kuitenkin yhdistyi läheisen Ruhrin kasvatustieteellisen korkeakoulun kanssa, jolloin yliopiston opestustarjonta laajeni uusille urille.
Y's Men International
Kansainvälinen Y-kiltaliike eli International Association of Y’s Men Clubs syntyi vuonna 1920 Yhdysvalloissa Ohiossa Toledon kaupungissa. Tuomari Paul William Alexander kokosi joukon vanhoja NMKY:n jäseniä keskustelemaan kuinka he voisivat olla "maksamassa takaisin" jotain siitä, mitä olivat poikina NMKY:ltä saaneet. Alkuun kyse oli yhden paikkakunnan yhdestä miesjoukosta, joka otti nimekseen TolYMCA ja kokoontui lounasklubina kerran kuussa. Pian kiinnostus levisi laajemmalti ja jo 1922 oli toiminta laajentunut niin paljon, että perustettiin yllä esitetyn niminen kansainvälinen liike.
Cox & Forkum
Cox & Forkum on John Coxin ja Allen Forkumin piirtämä verkkosarjakuva. Sarjakuvan pääasiallinen julkaisukanava on Internet, vaikka sitä on satunnaisesti julkaistu myös sanomalehdissä. Cox ja Forkum ovat julkaisseet myös kolme sarjakuvakokoelmaa.
Vuorentaustan koulu
Kouluun perustettiin ensimmäinen musiikkiluokka vuonna 2011.
Dystopia (täsmennyssivu)
Dystopia tarkoittaa seuraavia asioita:
Gouloux
Gouloux on kunta Ranskassa Nièvren departementissa Burgundi-Franche-Comtén alueella. Se sijaitsee noin 34 kilometriä Château-Chinon (Ville)’n kaupungista koilliseen.
Emälaiva
Sotilaskäyttö
Nykyajan laivastoissa emälaivoja on lähes ainoastaan sukeltajille. Vain vanha Sisu toimi nimellä Louhi viimeiset palveluaikansa ohjusveneiden emälaivana.
3522 Becker
Beckerin likimääräinen läpimitta on 16 kilometriä. Kohde sijaitsee Auringosta suunnilleen 3,17 kertaa niin kaukana kuin Maa, ja sen kierros Auringon ympäri kestää noin 5 vuotta ja 8 kuukautta.
Raymond Federman
Elämäkerta
Beckettin tavoin Federman oli täysin kaksikielinen kirjailija. Hänet tunnetaan kuitenkin parhaiten Yhdysvalloissa. Federman vieraili vuonna 1998 Jyväskylän kesässä ja lausui siellä runojaan, joita on suomentanut Raine Koskimaa. Hänen teoksiaan on käännetty myös saksaksi, ja Saksassa ne ovat saavuttaneet suurta suosiota. Vasta viime vuosina hän on alkanut tulla tunnetuksi myös Ranskassa. Avignonin teatterifestivaaleilla esitettiin kesä-heinäkuussa 2005 Federmanin elämäntyötä esittelevä kooste Samana vuonna hän vieraili myös lapsuudenmaisemissaan. Kuollessaan hän asui San Diegossa Yhdysvalloissa.
Black Sun Aeon
Black Sun Aeon oli Before the Dawnin solistin, Tuomas Saukkosen sooloprojekti.
Tammikuussa 2013 Nuclear Blast tiedotti Saukkosen lopettaneen Black Sun Aeonin sekä muut projektinsa Before the Dawnin, Dawn of Solacen ja RoutaSielun sekä perustaneen uuden Wolfheart-nimisen yhtyeen.
Níkaia (Attika)
Níkaia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Níkaia-Ágios Ioánnis Réntiin kunnaksi yhdessä Ágios Ioánnis Réntiksen kanssa.
Oskari Luoto
Maajoukkueura
Luoto pelasi alle 18-vuotiaiden Hlinka Gretzky Cupissa vuonna 2019. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2019, jolloin Luoto voitti pronssia. Yhteensä hän on pelannut 29 poikien maaottelua.
Muuta
Luodon isoveli Joona pelaa hyökkääjänä NHL-seura Columbus Blue Jacketsin organisaatiossa. Veljesten isä Jari Luoto pelasi 1990-luvulla hyökkääjänä Lempäälän Kisan II-divisioonajoukkueessa.
Sinfoninen runo
Sinfonisen runon eräänlaisena varhaismuotona voidaan pitää Ludwig van Beethovenin Pastoraalisinfoniaa (1806), joka tosin on muodoltaan sinfonia, mutta teemoiltaan vahvasti ulkomusikaalisiin maaseutuaiheisiin viittaava. Myös Beethovenin teatterialkusoitot ovat tyylillisesti lähellä sinfonisia runoja. Pastoraalisinfonia innoitti Hector Berliozia säveltämään Fantastisen sinfonian, ohjelmamusiikin klassikon.
Hyvinkään Pyöräilijät
Hyvinkään Pyöräilijät (HyPy), on vuonna 2003 perustettu pyöräilyseura, jolla on noin 100 jäsentä. Seuran toiminta on organisoitu kolmeen jaostoon: kilpa-, juniori- ja kuntojaostoon. Edustettuna ovat lähes kaikki pyöräilyn alalajit alamäkiajosta kuntopyöräilyyn. Seura on panostanut vahvasti junioritoimintaan. Suomen pyöräilyunioni valitsi HyPyn vuoden 2006 kasvattajaseuraksi Suomessa.
Sahelin kriisi
Jihadismi
Vuonna 2014 Ranska aloitti Barkhane-operaation, jossa Sahelin alueen maita pyritään tukemaan sotilaallisesti. Malissa, Nigerissä, Burkina Fasossa ja Tšadissa on noin 4 500 ranskalaista sotilasta. Ranska kutsuu operaatiota rauhanturvaamiseksi, mutta operaation mielekkyyttä ja tarkoitusperiä on kyseenalaistettu sekä kohdemaissa että Ranskassa.
Lucca
Lucca on etruskien perustama. Rooman valtakunnan osaksi kaupunki tuli vuonna 180 eaa. Kaupungin nykyinen keskusta noudattaa roomalaisajalta periytyvää asemakaavaa.
Sahelin kriisi
Benin ja Togo
Ensimmäinen jihadistihyökkäys Togossa tapahtui marraskuun alussa 2021 Sanloangassa Kpendjalin prefektuurissa, mutta se torjuttiin aiheuttamatta kuolemia tai vammoja.
Lucca
Nähtävyydet
Luccassa on useita koristeellisia basilikatyyppisiä kirkkoja, joista vanhimmat on rakennettu 700-luvulla. Kirkoissa on tyypillisesti holvatut julkisivut ja kellotornit. Tällaisista romaanisista kirkoista kuuluisin on Duomo di San Martino, vaikkakin se on kokonaan rakennettu uudelleen 1400-luvulla. Kirkossa on puinen veistos Volto Santo, joka kuvaa Kristuksen kasvoja.
Harrisburg
Liikenne
Harrisburgin kansainvälinen lentoasema on 1,3 miljoonalla vuosittaisella matkustajalla osavaltion kolmanneksi vilkkain.
Pohjois-Kaukasian levottomuudet
Pohjois-Kaukasian levottomuudet olivat sarja väkivaltaisia levottomuuksia Venäjän hallinnon ja islamistien sekä muiden kapinallisten välillä Pohjois-Kaukasiassa. Islamistit julistivat alueelle oman valtion, Kaukasian emiraatin.
Levottomuudet olivat jatkoa toisen Tšetšenian sodan aikaisille kahakoille. Niiden painopiste on tosin siirtynyt Tšetšeniasta Dagestaniin. Alueen paikallisilla sotaherroilla oli paljon valtaa, ja alueen lukuisten etnisten ryhmien väliset jännitykset ja Venäjä-vastaisuus syventivät konfliktia. Kaukasialaiset kapinalliset olivat tehneet useita terrori-iskuja eripuolilla Venäjää.
Illuminati
right|thumb|Adam Weishaupt, Illuminatin perustaja Illuminati (latinaa, ’valaistuneet’; suomessa yksittäisestä jäsenestä illuminati) oli jesuiittaoppineen Adam Weishauptin Baijerissa vuonna 1776 perustama salaseura. Sen tavoite oli korostaa järkeä ihmisten ajattelussa sekä vähentää kirkon ja valtion valtaa. Illuminatin perustaminen osui valistuksen ja tieteellisen vallankumouksen aikaan.
Toiminta
Weishaupt otti järjestönsä organisaatiorakenteen jesuiitoilta. Illuminatissa oli kolme päätasoa, jotka muodostivat pyramidin: alin oli noviisien taso, toinen taso oli Minerva-taso ja kolmas taso oli ”valaistunut Minerva-taso” tai ”mysteerien taso”. Päätasot jaettiin yhteensä kolmeentoista asteeseen – alin taso viiteen ja ylimmät tasot neljään asteeseen kukin. Jokainen uusi jäsen aloitti alimmalta asteelta, jossa heidän mentorinsa valvoivat heitä. Noviisit pidettiin pimennossa siitä, mitä ylempiin asteisiin kuului. Edistyessään jäsenet nousivat asteita ja tasoja ylöspäin, ja he saivat samalla vastuun alempien jäsenten ohjaamisesta.
Myöhemmät salaliittoteoriat
Vuonna 1799 Ranskassa alkoi kiertää huhu, jonka mukaan kymmenen vuotta aiemmin alkanut Ranskan suuri vallankumous oli Illuminatin tekosia. Ranskalainen jesuiitta Augustin Barruel ja skottilainen John Robison väittivät kirjoissaan, että suuri joukko korkea-arvoisia ranskalaisia virkamiehiä, aatelisia ja poliitikkoja kuului Illuminatiin. Robisonin mukaan illuminatit olivat yhdistyneet jakobiinien kanssa ja hallitsivat nyt koko Ranskaa kansalliskokouksen kautta. Barruelin mukaan Illuminatin tavoitteena oli uskonnon ja kaikkien hallintoinstituutioiden hävittäminen saadakseen maailmassa kaiken vallan itselleen. Ranskan suuri vallankumous oli Barruelin ja Robisonin mukaan vain Illuminatin harjoitus tulevaa hirmuvaltaa varten. Myös tunnetun skottilaiskirjailijan Walter Scottin mukaan Ranskan suuri vallankumous oli vierasperäisen, ranskanjuutalaisten ja Moses Mendelssohnin johtaman Illuminatin aiheuttama.
Khryseis
Khryseis, okeanidi
Khryseis oli yksi okeanideista, Okeanoksen ja Tethyksen tytär. Sukuluettelojen lisäksi hänet mainitaan nimeltä antiikin kirjoituksissa ainoastaan mainittaessa hänen olleen Persefonen seurassa sisariensa kanssa kisailemassa ja keräämässä kedon kukkia.
Dawn of Solace
Tammikuussa 2013 Nuclear Blast tiedotti Saukkosen lopettaneen Dawn of Solacen sekä muut projektinsa Before the Dawnin, Black Sun Aeonin ja RoutaSielun uuden Wolfheart-yhtyeen tieltä.
Varadero
Maantiede
Varadero sijaitsee niemimaalla Havannasta 140 kilometriä itään ja se on Via Blancan moottoritien itäpäässä. Niemimaa on leveimmillään vain 1,2 kilometriä. Sen pohjoisin kohta, Punta Hicacos, on samalla Kuuban pohjoisin kohta. Niemimaan koillisosa on luonnonsuojelualuetta koskemattomine metsineen ja rantoineen.
Tappava ase
Juoni
Elokuva kertoo huumepoliisi Martin Riggsistä, joka on ollut hyvin itsetuhoinen vaimonsa kuoleman jälkeen. Eräänä päivänä Martin saa siirron murharyhmään ja saa parikseen 50-vuotiaan tummaihoisen perheenisä-Murtaugh’n. Kaksikko saa tutkittavakseen erään nuoren naisen itsemurhan, jota kuitenkin epäillään murhaksi. Lopulta kun kaksikko tottuu toisiinsa, he huomaavat että murhassa oli mukana myös suuri huumebisnes.
Charente (joki)
Nimen alkuperä
name="dela"> Muutamien tutkijoiden mukaan Charenten ja seudun muidenkin jokien nimiin aikoinaan liitetty  johdin -on olisi peräisin tästä sanasta, joskin on vaikea selittää, miksi n ei ole nimessä kahdentunut. Ernest Nègre onkin pitänyt todennäköisempänä, että kyseessä on galliankielinen suffiksi -ona.
Charenten yläjuoksun laakso
Tämä osa jokilaaksoa muodostaa geologisen kontaktialueen Charente limousinen graniittisen massiivin ja joen alajuoksulla olevien jurakautisten kalkkikivikerrostumien välille, joita rajoittaa Chantrezac. .
Joki jatkuu edelleen luoteeseen ja saapuu Viennen departementtiin, jonka alueella se kulkee 47 kilometrin matkan. Siellä siihen laskee oikealta puolelta Transon, jonka sivujoen Merdançonin varrella sijaitsee Charroux'n kauppala. Charente jatkuu edelleen länteen kohti Civraytä.
Alajuoksu ja estuaari
thumb|Charenten suu ja [[Rochefort (Charente-Maritime)|Rochefortin kaupunki Spot-satelliitista käsin otetussa kuvassa]] Charenten alajuoksun laakso alkaa Saint-Savinienistä, joka vielä 1800-luvulla oli tärkeä jokisatama, koska vuorovesi vaikuttaa siellä saakka siinä määrin, että sen aikaiset laivat, joiden kantavuus ei ylittänyt 500 tonnia, pääsivät mereltä sinne saakka. Nykyaikaisille aluksille, joilla on suurempi syväys, joki on täällä kuitenkin nousuveden aikanakin liian matala. Vasta Tonnay-Charentessa olosuhteet ovat nykyaikaiselle laivaliikenteelle suotuisat, ja sinne pääsevätkin laivat, joiden kantavuus on jopa 5000 tonnia. Tonnay-Charente ja Rochefort, jotka molemmat ovat Charenten oikealla rannalla, ovat nykyisinkin käytössä olevia merisatamia, joihin tuodaan vuosittain noin miljoona tonnia rahtia.
Keskiaika
Vuoden 1780 jälkeen Charente kanavoitiin uudelleen rakentamalla sulkuja. Töitä johti Trésaguet. Tuolloin rakennettujen sulkujen tarkkaa lukumäärää ei tunneta.
Linnat ja linnoitukset
Charenten varrella on runsaasti linnoja, varsinkin sen laaksoon niemekkeen tavoin työntyvillä kukkuloilla. Virran yläjuoksun varrella, Roumazières-Loubertissa Charenten departementissa on Château de Peyras, joka jälleenrakennettiin 1400-luvulla satavuotisen sodan jälkeen. Civrayn läheisyydessä on 1500-luvulla rakennettu Château de Léray ja Angoulêmessä Verteulin, Bayersin ja Montignacin linnat, jotka kaikki tunnettiin jo 1000-luvulla, sekä vuonna 1600 rakennettu Château de Balzac.
Kalat
Kalakannan ja sen monimuotoisuuden ylläpitämiseksi on ryhdytty toimenpiteisiin, joilla veden saastumista ja rehevöitymistä on saatu rajoitetuksi ja kalojen kutupaikat pidetyiksi sorapohjaisina. Vaelluskalojen liikkumisen mahdollistamiseksi patoihin on tehty kulkuaukkoja.
Simpukat
Charentessa esiintyy luonnostaan ostereita (Ostrea edulis) ja sini­simpukoita (Mytiloidea). Saint-Savinienin läheisyydessä on aikoinaan pyydystetty makean veden helmi­simpukoita, mikä kuitenkin on nyttemmin lopetettu.
Matkailu
Joen varressa kulkee vaellus- ja retkeily­reittejä, joita pitkin voi kulkea jalkaisin, polkupyörällä tai Angoulêmesta Rochefortiin myös hevosella.
SS Alpena
Onnettomuus
15. lokakuuta 1880 Alpena lähti Grand Havenista Michiganista Chicagoon Illinois'hin mukanaan noin 80 matkustajaa sekä suuri omenalasti. Myrskyn raivotessa alus joutui merihätään, ja se havaittiin viimeisen kerran seuraavana päivänä noin kello kahdeksan aamulla voimakkaassa aallokossa. Tämän jälkeen, luultavasti rahdin aiheuttaman siirtymisen vuoksi, alus kääntyi ympäri ja ajelehti luoteeseen. Lokakuun 17. päivänä hylyn kappaleita sekä omenia ajelehti Saugatuckin kylän rannoille. Suurin aluksesta rantaan ajautunut esine oli laivan piano, joka ajautui rantaan Hollandissa Michiganissa.
Penitenziagite
Penitenziagite (”katukaa”) on vulgaarilatinankielinen lyhenne latinankielisen fraasin Poenitentiam agite, appropinquavit enim regnum caelorum ensi sanoista. Se oli kerettiläisiksi nimettyjen dolcinolaisten tunnuslauseena, joka oli Gerard Segarellin (1240–1300) 1200–luvun loppupuolella perustaman Apostolisten veljien liikkeen jatkumo ja joka sai nimensä opetuslapsi Fra Dolcinon mukaan.
Marc Bloch
Elämä
Avioliiton solmimisen aikoihin hän sai opetustoimen Strasbourgin yliopistosta, joka oli vuosikymmenten saksalaisajan jälkeen siirtynyt takaisin Ranskalle ja johon tarvittiin innokkaita ja uskaliaita tiedemiehiä koko laitoksen uudelleenrakentamiseksi. Nykyisin tämä yliopisto kantaa Marc Blochin nimeä.
H2O (televisiosarja)
Hahmot
Emma on sporttinen, ja harrasti uintia ennen kuin muuttui merenneidoksi. Uinnin lopettaminen oli Emmalle vaikea asia. Hänestä tuli merenneito ollessaan kuutamoaltaassa täydenkuun aikaan Cleon ja Rikkin kanssa. Hän tajusi olevansa merenneito ollessaan uimassa. Emman voima on jäädyttäminen, ja toisella tuotantokaudella hän saa myös voimat hallita hirmumyrskyjä. Ensimmäisellä kaudella Emma ihastuu Byroniin, mutta lopulta kakkoskaudella Emma rakastuu poikaan nimeltä Ash, kun hänen pikkuveljensä, Elliot käy Ashin ratsastustunneilla. Hän paljastaa lopulta 2. tuotantokauden viimeisessä jaksossa Ashille olevansa merenneito. Kolmannella kaudella Emmaa ei enää nähdä, sillä hän lähtee perheensä kanssa maailmanympärysmatkalle.
Merenneitopyrstöt
Merenneitopukujen tekeminen kesti puoli vuotta ja niiden valmistamisessa käytettiin näyttelijöiden vartaloista otettuja muotteja sekä käsintehtyjä suomuja. Valmis pyrstö painaa noin 12–15 kilogrammaa. Puvun vetoketju on selvästi näkyvissä takaapäin, vaikka sitä on yritetty peittää lisäämällä ylimääräisiä suomuja ja rakentamalla "harja" koko vetoketjun pituudelta. Pyrstöevään on suunniteltu poljin jaloille, joka auttaa näyttelijää uimisessa. Se evän lisäksi lisää puvun pituuteen 60 senttimetriä. Pyrstöt ovat oranssin kullahtavat, maalattu tarkasti ja varjostettu hyvin. Ulkonäkö on aidontuntuinen.
Die Sektor
Historia
Die Sektor sai alkunsa Atlantassa vuonna 2002, kun parhaat kaverukset Scott Denman ja Daniel Gant kokeilivat tehdä elektronista musiikkia eri soittimilla. He tekivät yhdessä useita raitoja ja lähettivät niitä ystävilleen. Tuolloin Auspexiin kuuluneet Alan Smith ja John Gerteisen kuuntelivat heidän demojaan ja vakuuttivat Denmanin ja Gantin siitä, että Die Sektor voisi saada paremman äänen jos he tuottaisivat demonsa Auspexin studiossa.
Kliimaksi
Kliimaksi voi tarkoittaa seuraavia asioita:
Virtapiiri
Suljettu virtapiiri on virtalähteiden, johtimien ja sähkölaitteiden muodostama sähkövirran kulkureitti. Avoimesta virtapiiristä ei virta kulje lävitse; virtapiiri voidaan katkaista tarkoituksellisesti esimerkiksi katkaisijalla.
Salome (ooppera)
Ensi-ilta-miehitys
Kapellimestari Ernst von Schuch
Lyhyt juoniseloste
Jokanaan kauhistuu Salomen itsekeskeisyyttä ja kehottaa Salomea etsimään pelastusta Galilealaiselta: Es lebt nur Einer, der dich retten kann (Vain yksi mies pystyy sinut pelastamaan). Jokanaan vetäytyy takaisin tyrmäänsä kiroten Salomen toisen orkesterivälisoiton aikana.
Luettelo Nightwishin kappaleista
Tämä on luettelo metallimusiikkiyhtye Nightwishin kappaleista. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.
Vesiputousmalli
Vesiputousmalli Vesiputousmalli on vaiheellinen ohjelmistotuotantoprosessi, jossa suunnittelu- ja toteutusprosessi etenee vaihe vaiheelta alaspäin kuin vesiputouksessa.
Vesiputousmallin kritiikki
Steve McConnell kuvaa kirjassaan Code Complete suunnittelun olevan sellainen ongelma, jonka vaatimuksia ei voida tarkalleen tietää etukäteen, ja että tästä syystä on mahdotonta saada yhtä vaihetta täydellisen valmiiksi ennen seuraavaan siirtymistä.
Tasapainokorkeus
Tasapainokorkeus on se korkeus, jossa ei teoriassa tapahdu ylöspäisiä ilmavirtauksia, jos ilmalla ei ole ennestään nousunopeutta. Ylöspäin nousevan ilman nousu perustuu siihen, että se on ympäristöään lämpimämpi ja kevyempi, Kun ylös nouseva ilma joutuu pienempään paineeseen, se jäähtyy, ja sen tiheys lähestyy ympäröivän ilman tiheyttä. Lopulta se jäähtyy niin paljon, että on yhtä painava kuin ympäröivä ilma, ja noste lakkaa. Tällöin ollaan tasapainokorkeudella.
Pilven huippu
Pilven huippu eli "toppi" ilmoittaa pilven ylärajan korkeuden tai lämpötilan. Jos kesällä satavan pilven toppi on hyvin korkealla, se voi liittyä ukkoseen. Ukkonen vaatii jääkiteitä ja pilven huipun lämpötilaa –18 °C 6–7 km korkeuteen tai mieluummin alle, noin –40 – –50 °C joka vallitsee noin 10 km korkeudessa. Pilven nousu hyvin korkeaksi vaatii yleensä suurta ilmavirtauksen nousunopeutta, monesti yli 9 m/s, joka riittää kannattelemaan rakeita. Teoriassa ukkosta voi olla jos pilvi nousee korkeuteen missä sen huipun lämpötila on –15 °C. mutta tämä on harvinaista.
David Cronenberg
David Paul Cronenberg (s. 15. maaliskuuta 1943 Toronto, Ontario) on kanadalainen elokuvaohjaaja.
Sébastien Le Prestre de Vauban
Elämäkerta
Maastrichtin voitto sai kuninkaan korvaamaan Vaubanin vaivat kohtuullisen suurella taloudellisella korvauksella, jonka avulla hän saattoi ostaa itselleen Bazochesin linnan vuonna 1675. Hänen nimitettiin ”linnoituskomisaariksi” vuonna 1678, kenraaliluutnantiksi vuonna 1688 ja sitten Ranskan marsalkaksi vuonna 1703. Hän tuli ajan myötä niin kuuluisaksi, että hänestä sanottiin: ”Vaubanin rakentama kaupunki on pelastunut kaupunki, mutta kaupunki, joka on saanut vastaansa Vaubanin, on tuhoon tuomittu”.
Vauban kuoli Pariisissa 30. maaliskuuta 1707 keuhkokuumeeseen. Hänet on haudattu Saint-Hilairen kirkkoon Bazochessa, mutta hänen sydämensä on sijainnut vuodesta 1808 lähtien Hôtel des Invalidesissa Pariisissa.
Siviilitoimet
Vauban oli kiinnostunut myös väestötieteestä ja taloudellisista ennusteista. Hän suunnitteli lomakkeen väestölaskentaa varten ja julkaisi kirjan nimeltä: ”La cochonnerie ou calcul estimatif pour connaître jusqu'où peut aller la production d'une truie pendant dix années de temps”.
Romanian leu
Toisen maailmansodan jälkeen leu uudistettiin 1947 ja 1952. Ensimmäisessä vaiheessa 20 000 vanhaa leuta korvattiin yhdellä uudella. Vuosina 1970–1989 sen kurssi oli kiinteä ja lailla määrätty.
Flutina
Sisäiseltä rakenteeltaan ja siten myös ääneltään flutina muistuttaa englantilaista Charles Wheatstonen concertinaa. Flutina on yksi versio ranskalaisista soittimista, joilla oli sellaisia nimiä kuin accordéon diatonique, accordéon mélodique, clavier (näppäin) mélodique, tai peräti accordéon romantique. Siinä venttiilit aukeavat sisäpuolelle, näppäinten yläpuolelle, ja ilma tulee ulos kapeasta aukosta, joka on esiinpistävän näppäimistön takana. Sen katsotaan antavan lehdyköille huilumaisemman äänen. Ei ole tiedossa, käyttivätkö ranskalaiset nimitystä flutina. Tunnetuimpia valmistajia oli pariisilainen Busson.
Kulttuuriperintö
Esine kansallisena kulttuuriperintönä
Suomessa Museovirasto pyrkii vaalimaan kulttuuriperinnöltään arvokkaiksi katsottuja esineitä, mutta silti niitä katoaa ulkomaille lahjoina sekä myyntiesineinä. Jos esimerkiksi taideteollista esinettä on valmistettu vain rajoitettu sarja ja se on yli 50 vuotta vanha, aarteella ei lain mukaan ole asiaa ulkomaille ilman lupaa, vaikka se olisi yksityishenkilön omistama. Museovirasto ja tulli pyrkivät estämään arvokkaiksi katsottujen esineiden viennin ulkomaille, mutta laitokset uskovat, että vain murto-osa arvokkaiden esineiden viennistä tulee heidän tietoonsa. Esimerkiksi Alvar Aallon Finlandia-talon sisustukseen suunnittelemat esineet päätyivät markkinoiden kautta ulkomaiselle ostajalle, mutta niiden kuljetus pois maasta onnistuttiin estämään kuljetusyhtiön otettua yhteyttä museovirastoon.